b'\n_START_ARTICLE_\nTILTS Communications\n_START_SECTION_\nV\xc4\x93sture\n_START_PARAGRAPH_\n1993. gada 1. septembr\xc4\xab Apvienot\xc4\x81s Karalistes un Somijas uz\xc5\x86\xc4\x93mumi Cable & Wireless un Telecom Finland (tagad Telia Company) dibin\xc4\x81ja kopuz\xc5\x86\xc4\x93mumu TILTS Communications A/S. Tas uzvar\xc4\x93ja Latvijas Republikas Satiksmes ministrijas organiz\xc4\x93taj\xc4\x81 konkurs\xc4\x81 par sakaru uz\xc5\x86\xc4\x93muma Lattelekom (tagad Lattelecom) moderniz\xc4\x81ciju. 1994. gada 14. janv\xc4\x81r\xc4\xab vald\xc4\xabba nosl\xc4\x93dza t\xc4\x81 saucamo "Jumta l\xc4\xabgumu" starp Latvijas Republiku, TILTS Communications un valsts uz\xc5\x86\xc4\x93mumu Lattelekom. TILTS Communications ieguva 49\xc2\xa0% Lattelekom kapit\xc4\x81la da\xc4\xbcu._NEWLINE_S\xc4\x81kotn\xc4\x93ji Cable & Wireless pieder\xc4\x93ja 70\xc2\xa0% TILTS Communications akciju, bet Telecom Finland \xe2\x80\x94 30\xc2\xa0%. 1995. gad\xc4\x81 Starptautisk\xc4\x81 finan\xc5\xa1u korpor\xc4\x81cija (International Finance Corporation, IFC) ieguva 10\xc2\xa0% TILTS Communications da\xc4\xbcu, attiec\xc4\xabgi samazinot Cable & Wireless da\xc4\xbcu l\xc4\xabdz 63\xc2\xa0%, bet Telecom Finland \xe2\x80\x94 l\xc4\xabdz 27\xc2\xa0%._NEWLINE_1998. gad\xc4\x81 Cable & Wireless p\xc4\x81rdeva savas akcijas Sonera Holding BV (Sonera, agr\xc4\x81k\xc4\x81 Telecom Finland, N\xc4\xabderland\xc4\x93 re\xc4\xa3istr\xc4\x93tajam meitas uz\xc5\x86\xc4\x93mumam)._NEWLINE_2002. gad\xc4\x81 IFC savas 10\xc2\xa0% akcijas par summu 34 miljoni eiro p\xc4\x81rdeva Sonera. Sonera k\xc4\xbcuva par vien\xc4\xabgo TILTS Communications \xc4\xabpa\xc5\xa1nieku._NEWLINE_2003. gad\xc4\x81 Sonera apvienoj\xc4\x81s ar Zviedrijas Telia, izveidojot TeliaSonera, kuras \xc4\xabpa\xc5\xa1um\xc4\x81 non\xc4\x81ca ar\xc4\xab TILTS Communications.\n_START_SECTION_\nStr\xc4\xabds par monopolst\xc4\x81vokli\n_START_PARAGRAPH_\nLai gan "Jumta l\xc4\xabgums" paredz\xc4\x93ja Lattelekom monopolu Latvijas fiks\xc4\x93to telesakaru jom\xc4\x81 l\xc4\xabdz 2013. gadam, 1998. gada august\xc4\x81 Latvijas vald\xc4\xabba pie\xc5\x86\xc4\x93ma l\xc4\x93mumu to samazin\xc4\x81t l\xc4\xabdz 2003. gadam._NEWLINE_2000. gad\xc4\x81 Tilts Communications ierosin\xc4\x81ja tiesved\xc4\xabbu starptautiskaj\xc4\x81 \xc5\xa1\xc4\xb7\xc4\xabr\xc4\x93jties\xc4\x81 pret Latvijas Republiku, vainojot Latviju monopoltermi\xc5\x86a samazin\xc4\x81\xc5\xa1an\xc4\x81._NEWLINE_Latvijas valsts \xc5\xa1\xc4\xb7\xc4\xabr\xc4\x93jties\xc4\x81 iesniedza iev\xc4\x93rojami liel\xc4\x81ku pretpras\xc4\xabbu, un 2004. gada 3. mart\xc4\x81 Latvijas Republika un TeliaSonera vienoj\xc4\x81s par mierizl\xc4\xabgumu.'